หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 330

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

Adobe Illustrator CS2
กับ PDF

หลายท่านที่ทำงานด้วยโปรแกรม
Adobe Illustrator ไม่ว่าจะเป็นเวอร์ชั่น 9 , 10 หรือ CS
มักจะประสบปัญหาเวลาจะทำ PDF ไฟล์
ซึ่งในวิธีการเดิมถึงแม้ว่าจะ Save เป็น PDF โดยตรงได้
แต่ก็ยังติดเรื่องฟ้อนท์ภาษาไทย
หรือเรื่องสีที่ไม่ถูกต้องรวมไปถึงเรื่องภาพที่มี
Transparency แล้วทำให้เกิด jagged
หรือรอยหยักที่ขอบภาพ

ในการแก้ปัญหาดังกล่าวที่ผ่านมา
ทางกลุ่มผมที่สังกัด PrintCafe จะแนะนำว่าให้ใช้วิธีการ
Save เป็น eps แล้วทำการ Distiller ให้เป็น pdf ตาม Job
Option ที่ต้องการ
วิธีการนี้ใช้สำหรับเวอร์ชั่นที่ออกมาก่อน Adobe
Illustrator 12 ที่มาพร้อมกับ Adobe CS2 เท่านั้นนะครับ
เพราะหลังจากที่ทาง Adobe ได้พัฒนาโปรแกรม Adobe CS 2
ก็ได้เพิ่ม Job Option เป็น PDF/X-1a:2001 และ
PDF/X-3:2002 ออกมา ด้วยความสามารถใหม่ที่มีมาพร้อมกับ
Adobe CS2 คือ Color Management ที่ติดตั้งมาใน Adobe
Bridge เมื่อเรากำหนด Profile ที่ต้องการเช่น US prepress
ทุกโปรแกรมที่อยู่ใน Adobe CS2 ก็จะถูกกำหนดค่าเป็น US
prepress ทั้งหมด

ดังนั้นในกรณีที่เราทำงานด้วย
Adobe Illustrator CS2
เมื่อเราทำงานเรียบร้อยทั้งภาษาต่างๆ หรือภาษาไทย
(ตอนนี้ทำงานได้ที่ฟ้อนท์ที่ติดตั้งมาพร้อมกับ System
และตำแหน่งวรรณยุกต์ยังไม่ถูกต้อง) เราสามารถ Save as
ไปเป็น PDF/X-1a ได้เลย
โดยการทำงานนั้นหากเราจัดการไฟล์ไม่เรียบร้อย
เช่นการตั้งค่า Document Raster Setting ไม่ถูกต้อง
การเลือกฟ้อนท์ที่ไม่สามารถ Embed ได้
ก็จะมีการเตือนด้วยเครื่องหมายตกใจสีเหลือง
ซึ่งผู้ทำงานจะต้องกลับไปจัดการค่าต่างๆ
ให้เรียบร้อย

แต่มีอยู่เรื่องหนึ่งที่จะไม่มีการเตือนคือ
เรื่องภาพที่เป็น RGB
ถ้าในงานที่เราทำอยู่นั้นมีส่วนประกอบเป็นภาพ RGB
หลังจากที่เราทำการ Save เป็น PDF/X-1a เรียบร้อยแล้ว
ภาพที่เป็น RGB จะถูก Convert ไปเป็น CMYK โดยอัตโนมัติ
ดังนั้นเราไม่ต้องกลัวว่าการใช้งานสีจะผิดเพี้ยน
แต่มีข้อควรระมัดระวังตรงที่ File ภาพ RGB นั้นต้องมี
Profile RGB ที่ถูกต้องฝังมาด้วย

ถ้าเราใช้ภาพ RGB
ที่ไม่ได้ฝัง Profile ไม่ว่าจะเป็น sRGB หรือ Adobe RGB
ระบบก็จะต้องทำการ Convert แบบไม่รู้ที่มา
และอาจจะเกิดการเพี้ยนขึ้นได้
ในกรณีนี้ส่วนใหญ่จะเกิดจากการเปิดไฟล์ RGB ใน
เวอร์ชั่นเก่า แล้วคนทำงานไม่มีความเข้าใจในเรื่อง CMS
หรือทำเป็นเข้าใจแต่จริงๆ ไม่ทราบ
เช่นกรณีไปทำการปรับหน้าจอให้ลูกค้า ที่เรียกว่าทำ
Calibrate หน้าจอ แล้วเอา Profile หน้าจอที่ปรับมาทำเป็น
Working Space ของ RGB อย่างนี้ทำกี่งานก็เสียหายหมด
ลองตรวจสอบที่เครื่องของเราด้วยการเปิด Color Setting
ขึ้นมา ดูตรง Working Space ของ RGB ว่าเป็น Monitor
Profile หรือเปล่า ถ้าเป็นลองเปลี่ยนกลับไปที่ Adobe RGB
ดูครับ
รับรองงานของคุณจะดีขึ้น

เราจะเห็นได้ว่าการพัฒนาของโปรแกรมต่างๆ
ที่เป็นเวอร์ชั่นใหม่นั้น
ผู้ที่ผลิตโปรแกรมได้พยายามสร้างความสามารถที่เวอร์ชั่นก่อนหน้านี้ไม่สามารถทำได้
ให้ทำงานได้มีประสิทธิภาพมากขึ้น
สาเหตุนี้แหละครับที่ผมพยายามให้ผู้ใช้งานให้เข้าใจในกระบวนการ
และทำความเข้าใจในตัวซอฟต์แวร์
มากกว่าการที่มาสร้างมาตรฐานรูปแบบวิธีในการแก้ปัญหาให้เข้ากับพฤติกรรมการใช้งานในบ้านเรา
ผมมองว่าเราควรจะต้องปรับความสามารถของคนทำงานให้เข้ากับโปรแกรมทำงานมากกว่า
ไม่ใช่ว่าผมอยากให้ทุกคนใช้ของใหม่ แต่ปัจจัยต่างๆ
บังคับเราครับ วันนี้เราต้องการซื้อ Adobe
สักชุดคุณจะได้เป็น Adobe CS2 ครับ
เพราะเวอร์ชั่นเก่าหมดแล้วหมดเลย หรือจะซื้อ Mac
เครื่องใหม่ก็จะถูกติดตั้งระบบปฏิบัติการ 10.4 "Tiger "
มาเรียบร้อยแล้ว

ก่อนจากวันนี้ผมคงต้องขอย้ำเรื่องการใช้งานภาษาไทยกับโปรแกรม
Adobe อีกสักครั้งนะครับ เพราะตามกระทู้ต่างๆ
ได้สอบถามเรื่องนี้กันมาก
และก็เกิดความเข้าใจผิดกันมากเช่นกันว่า
"ปัญหาเกิดจากไม่มี ฟ้อนท์ภาษาไทย"

ผมขอกล่าวตรงๆ
ว่าฟ้อนท์อย่างเดียวไม่ใช่การแก้ปัญหาครับ
เราอย่าพยายามเสาะหาฟ้อนท์ใหม่ๆ มาใช้ก่อนเลยครับ
เราหาวิธีการที่สามารถจะใช้งานกับ ฟ้อนท์เดิมๆ
ที่มีอยู่ให้ได้เสียก่อน การใช้งานวรรณยุกต์ที่ถูกต้อง
การตัดคำที่ถูกตามไวยากรณ์ให้ได้
ถ้าเราแก้ปัญหาตรงจุดนี้ได้
ต่อไปจะใช้ฟ้อนท์อะไรก็สามารถใช้งานได้ทันที
เพราะถ้าเราแก้กันไม่ถูกจุดจะทำให้การที่ Adobe
จะพัฒนาการใช้งานภาษาไทยจะทำไปคนละแนวทางนะครับ

ทิปจากกรุงเทพไอที www.bangkokbiznews.com

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting